

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKI NAČELNIK**

**KLASA: 302-01/21-01/14**

**URBROJ: 2198/31-01-21-1**

**U Gračacu, 8. studenog 2021. g.**

Temeljem čl. 11. Programa poticanja razvoja poduzetništva za 2021. godinu („Službeni glasnik Općine Gračac“ 7/21) i članka 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20, 4/21), općinski načelnik raspisuje

**JAVNI POZIV**

**za dodjelu potpora za razvoj poduzetništva Općine Gračac**

**u 2021. godini**

1. **PREDMET I CILJEVI JAVNOG POZIVA**

Predmet ovog Javnog poziva je dodjela bespovratnih potpora za provedbu mjera iz Programa poticanja razvoja poduzetništva za 2021. godinu („Službeni glasnik Općine Gračac“ 7/21)- u daljnjem tekstu: Program.

Općina Gračac, u cilju poticanja razvoja poduzetništva, za provedbu ovog Programa osigurala je sredstva u Proračunu Općine Gračac za 2021. godinu u ukupnom iznosu od 150.000,00 kuna i to za sljedeće mjere:

|  |  |  |
| --- | --- | --- |
| **MJERA** | **Naziv mjere** | **Planirani iznos**  **u 2021. godini**  **u HRK** |
| **1.** | Posebne mjere za ublažavanje posljedica uzrokovanih pandemijom koronavirusa | 20.000,00 |
| **2.** | Potpore novoosnovanim obrtima i tvrtkama – potpore poduzetnicima početnicima koji prvi put otvaraju trgovačko društvo ili obrt | 30.000,00 |
| **3.** | Ulaganje u standarde kvalitete | 10.000,00 |
| **4.** | Subvencioniranje nabave dugotrajne imovine i ulaganja u dugotrajnu imovinu | 90.000,00 |
|  | **UKUPNO:** | **150.000,00** |

Općinski načelnik, u slučaju da se tijekom provedbe Programa utvrdi da za pojedine mjere ne postoji dovoljan broj prihvatljivih prijava, odnosno za koje je manji interes ili je isti neznatan u odnosu na planirana sredstva, može iste obustaviti, umanjiti i/ili preraspodijeliti sredstva na mjere koje se pokažu učinkovitima i za koje postoji povećani interes od strane poduzetnika.

1. **KORISNICI, MJERE I UVJETI DODJELE POTPORA**

Korisnici mjera iz ovog Programa mogu biti subjekti malog gospodarstva utvrđeni Zakonom o poticanju razvoja malog gospodarstva („Narodne novine“, broj 29/02, 63/07, 53/12, 56/13, i 121/16) koji posluju cijelu godinu i imaju registrirano sjedište i prebivalište (obrtnici) na području Općine Gračac i na području Općine Gračac obavljaju djelatnost, izuzev trgovačkih društava kojima je Općina Gračac osnivač ili ima vlasnički udio u temeljnom kapitalu, koja ne mogu biti korisnici ovih mjera.

Potpore koje se dodjeljuju po ovom Programu dodjeljuju se sukladno pravilima EU o pružanju državne potpore propisanim Uredbom Komisije (EZ) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (SL EU, L352 od 24.12.2013.) (u daljnjem tekstu: Uredba).

Sukladno članku 2., točka 2. Uredbe pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa:

1. jedno poduzeće ima većinu glasačkih prava dioničara ili članova u drugom poduzeću;
2. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
3. jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;
4. jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća isto se tako smatraju jednim poduzetnikom.

**Ovaj Program potpora ne odnosi se:**

* na poslovne subjekte koji djeluju u sektoru primarne proizvodnje poljoprivrednih proizvoda,
* na potpore koje se dodjeljuju poduzetnicima koji djeluju u sektoru prerade i stavljanja na tržište poljoprivrednih proizvoda u slučajevima određenim niže navedenom uredbom,
* na potpore koje se dodjeljuju poduzetnicima koji djeluju u sektorima ribarstva i akvakulture,
* na potpore za djelatnosti usmjerene izvozu u treće zemlje ili države članice, odnosno potpore koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanima s izvoznom djelatnošću te potpore koje se uvjetuju uporabom domaćih proizvoda umjesto uvezenih, a sve sukladno članku 1. stavku 1. točkama a) do e) Uredbe,
* na potpore za kupovinu vozila za cestovni prijevoz tereta sukladno članku 3. toč. 2. Uredbe.

Sukladno članku 3. Uredbe ukupan iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 EUR tijekom razdoblja od tri fiskalne godine a za poduzetnika koji obavlja cestovni prijevoz tereta za najamninu ili naknadu ne smije premašiti 100.000,00 EUR tijekom tri fiskalne godine te se ta navedena granica primjenjuje bez obzira na oblik ili svrhu potpore.

Davatelj državne potpore dužan je korisniku potpore dostaviti obavijest da mu je dodijeljena potpora male vrijednosti sukladno Uredbi, a svaki korisnik potpore u obvezi je prilikom predaje zahtjeva predati ispunjen, potpisan i ovjeren obrazac pod nazivom Izjava o korištenim državnim potporama male vrijednosti (OBRAZAC IZJ).

**Korisnik potpore koji je u sustavu PDV-a ne ostvaruje pravo na povrat PDV-a kao prihvatljivog troška za potpore iz ovog Programa, sukladno tome podnositelj zahtjeva je dužan dostaviti potvrdu nadležne Porezne uprave da nije u sustavu PDV-a.**

**Ukoliko pojedinom mjerom nije drukčije propisano:**

**Korisnik potpore mora imati najmanje jednog (1) zaposlenog, uključujući vlasnika/cu.**

**Korisnik potpore dužan je dostaviti potvrdu Porezne uprave da nema dospjelih dugovanja (ne odnosi se na slučaj kada je, sukladno posebnim propisima, odobrena odgoda plaćanja navedenih obveza).**

**Korisnik potpore ne smije imati niti dospjela dugovanja prema Općini Gračac, što Općina Gračac provjerava u svojim službenim evidencijama.**

**Potpora se ne može ostvariti za rashode za koje je u cijelosti već ostvarena potpora iz drugih izvora.**

**Temeljem ovog Programa pojedinom korisniku može se odobriti više vrsta potpora do najvišeg ukupnog godišnjeg iznosa od 20.000,00 kuna.**

**Deficitarnim djelatnostima u smislu ovog Programa smatraju se: bravari, stolari, urari, postolari, krojači, staklari, ključari, automehaničari, vulkanizeri, autolimari, limari, krovopokrivači, zidari, građevinari, slastičari, soboslikari, pekari, proizvođači gotovih proizvoda.**

**Ukoliko pojedinom mjerom nije drukčije definirano, potpora se može ostvariti za prihvatljive troškove nastale počevši od 1. rujna 2021. godine.**

**MJERA 1. Posebne mjere za ublažavanje posljedica uzrokovanih pandemijom**

**koronavirusa**

Korisnici: Uz ispunjavanje općih uvjeta ovog Programa, obrtnici i poduzetnici čije

poslovanje je pogođeno učincima koronavirusa COVID 19 jer kao

poslodavci nisu mogli ili su ograničeno mogli obavljati djelatnost

sukladno Odlukama Stožera civilne zaštite (nacionalnog, županijskog,

jedinica lokalne samouprave) i drugih nadležnih tijela;

Namjena: Potpore se dodjeljuju za sljedeće namjene:

* sve uobičajene rashode poslovanja čije podmirenje se može smatrati otežanim zbog obustave/ograničenja obavljanja djelatnosti,
* nove rashode za ulaganja i nabave neophodne za prilagodbu obavljanja djelatnosti u okviru posebnih epidemioloških preporuka i mjera.

Iznos: Najviše do 4.000,00 kuna dokumentiranih prihvatljivih troškova po korisniku, do utroška raspoloživih sredstava.

Pojedinom korisniku može se dodijeliti samo jedna potpora po ovoj mjeri.

**Potpora po ovoj mjeri se može ostvariti za prihvatljive troškove od 1. siječnja 2021. godine, a najkasnije do isteka trajanja mjera kojima je rad zabranjen odnosno ograničen, za pojedinu vrstu djelatnosti.**

Zahtjevi se podnose na **Obrascu 1** uz koji se prilaže sljedeća dokumentacija:

* preslik dokaza o upisu u sudski, obrtni, strukovni ili drugi odgovarajući registar;
* preslik osobne iskaznice ili uvjerenja o prebivalištu za vlasnike obrta;
* preslik dokaza o zaposlenoj osobi (HZMO);
* preslika računa koji glasi na obrt/tvrtku,
* preslik izvoda IBAN računa obrta/tvrtke kojom se dokazuje izvršeno plaćanje, a ako isto nije primjenjivo, preslik drugog odgovarajućeg dokaza o izvršenom plaćanju

- ukoliko je primjenjivo, obzirom na namjenu potpore: preslik dokaza da je nabava/

ulaganje evidentirano u imovini;

* potvrda Porezne uprave o stanju dugovanja (ne starija od 10 dana od dana predaje zahtjeva);

- dokaz da korisnik je/nije u sustavu PDV-a (ne starija od 10 dana od dana predaje

zahtjeva), (potvrda Porezne uprave ili s Internet stranice Porezne uprave:

<https://oib.oib.hr/RpoProvjeriObveznikaPdvWeb/upit>

- Obrazac IZJ.

**MJERA 2. Potpore novoosnovanim obrtima i tvrtkama – potpore poduzetnicima**

**početnicima koji prvi put otvaraju trgovačko društvo ili obrt**

Korisnici: Obrtnici i poduzetnici - početnici koji prvi put otvaraju obrt ili trgovačko

društvo ili imaju prvi put otvoren obrt ili trgovačko društvo koje ne posluje duže od 1 godine do datuma predaje zahtjeva, uz ispunjavanje općih uvjeta ovog Programa.

Namjena: Potpore se dodjeljuju za sljedeće namjene:

* izradu poslovnih planova/investicijskih programa,
* nabavu informatičke opreme i poslovnog softvera,
* bankarske usluge za obradu kredita,
* ishođenje dokumentacije potrebne za otvaranje obrta ili trgovačkog društva te podnošenje zahtjeva za kredit (troškovi javnog bilježnika, procjena nekretnina, obrasci boniteta, sudski vještaci, projektno-tehnološka dokumentacija, studija utjecaja na okoliš, razne dozvole, itd.),
* nabavu opreme, alata, inventara za osnovnu djelatnost obrta ili trgovačkog društva,
* uređenje poslovnog prostora (građevinski, instalacijski i radovi unutrašnjeg uređenja),
* izrada web stranice te tiskanje promotivnih materijala,
* dopunska poduzetnička izobrazba vezana uz osnovnu djelatnost i informatičko obrazovanje.

Iznos: Jednokratno do 50% prihvatljivih dokumentiranih troškova, a najviše do 4.000,00 kuna po korisniku za navedene deficitarne djelatnosti, te najviše do 3.000,00 kn za ostale djelatnosti, do utroška raspoloživih sredstava.

Pravo na potporu imaju i trgovačka društva i obrti koji su upisani u registar Trgovačkog suda ili Obrtni registar prethodnih godina, a sada prvi put zapošljavaju osobu uključujući vlasnika/cu.

Pojedinom korisniku može se dodijeliti samo jedna potpora po ovoj mjeri.

Zahtjevi se podnose na **Obrascu 2** uz koji se prilaže sljedeća dokumentacija:

* preslik dokaza o upisu u sudski, obrtni, strukovni ili drugi odgovarajući registar;
* preslik osobne iskaznice ili uvjerenja o prebivalištu za vlasnike obrta;
* preslik dokaza o zaposlenoj osobi (HZMO);
* preslik računa koji glasi na obrt/tvrtku (iznimno na vlasnika/osnivača ukoliko je račun plaćen prije registracije, a u svrhu otvaranja obrta/tvrtke),
* preslika izvoda IBAN računa obrta/tvrtke kojom se dokazuje izvršeno plaćanje, a ako isto nije primjenjivo, preslik drugog odgovarajućeg dokaza o izvršenom plaćanju,

iznimno, ukoliko račun još nije plaćen, korisnik za dodjelu potpore može dostaviti

ponudu ili predračun, a ukoliko mu potpora bude odobrena, ista će biti isplaćena

tek po dostavi dokaza o plaćanju i računa;

- ukoliko je primjenjivo, obzirom na namjenu potpore: preslik dokaza da je nabava/

ulaganje evidentirano u imovini, iznimno naknadno, nakon odobrenja, a prije

isplate potpore;

* potvrda Porezne uprave o stanju dugovanja (ne starija od 10 dana od dana predaje zahtjeva);

- dokaz da korisnik je/nije u sustavu PDV-a (ne starija od 10 dana od dana predaje

zahtjeva), (potvrda Porezne uprave ili s Internet stranice Porezne uprave:

<https://oib.oib.hr/RpoProvjeriObveznikaPdvWeb/upit>

- Obrazac IZJ.

**MJERA 3. Subvencioniranje ulaganja u standarde kvalitete**

Korisnici: Obrtnici i poduzetnici koji ispunjavaju opće uvjete ovog Programa

Namjena: Nepovratna subvencija dodjeljuje se za;

* troškove uvođenja i implementacije sustava upravljanja kvalitetom i okolišem,
* certificiranje sukladnosti vlastitih proizvoda prema hrvatskim i europskim normama i smjernicama,
* troškove stjecanja prava uporabe znaka „Hrvatska kvaliteta“, „Izvorno hrvatsko“ i drugih znakova kvalitete,
* kupnju osnovnih sredstava, informatičke opreme, poslovnog softvera te sitnog inventara neophodnog za razvoj i unaprjeđenje kvalitete u proizvodnom, odnosno poslovnom procesu.

Iznos: Jednokratno do 50% prihvatljivih troškova, a najviše do 4.000,00 kuna po korisniku za navedene deficitarne djelatnosti, te najviše 2.000,00 kn po korisniku za ostale djelatnosti do utroška raspoloživih sredstava.. prosinca 2007adruga . prosinca 2007adruga

Pojedinom korisniku može se dodijeliti samo jedna potpora po ovoj mjeri.

Potpore se ne odobravaju za produljenje certifikacije.

Zahtjevi se podnose na **Obrascu 3**, uz koji se prilaže sljedeća dokumentacija:

* preslik dokaza o upisu u sudski, obrtni, strukovni ili drugi odgovarajući registar;
* preslik osobne iskaznice ili uvjerenja o prebivalištu za vlasnike obrta;
* preslik dokaza o zaposlenoj osobi (HZMO);
* preslika računa koji glasi na obrt/tvrtku,
* preslik izvoda IBAN računa obrta/tvrtke kojom se dokazuje izvršeno plaćanje, a ako isto nije primjenjivo, preslik drugog odgovarajućeg dokaza o izvršenom plaćanju,

Iznimno, ukoliko račun još nije plaćen, korisnik za dodjelu potpore može dostaviti

ponudu ili predračun, a ukoliko mu potpora bude odobrena, ista će biti isplaćena

tek po dostavi dokaza o plaćanju i računa;

- ovisno o namjeni potpore: preslik certifikata, odnosno drugog dokaza iz kojeg je

nedvojbeno da je proizvod dostavljen na postupak certificiranja, odnosno stjecanja

određenog znaka kvalitete/sukladnosti, preslik dokaza o evidenciji u imovini i dr.,

iznimno naknadno, nakon odobrenja, a prije isplate potpore;

* potvrda Porezne uprave o stanju dugovanja (ne starija od 10 dana od dana predaje zahtjeva);

- dokaz da korisnik je/nije u sustavu PDV-a (ne starija od 10 dana od dana predaje

zahtjeva), (potvrda Porezne uprave ili s Internet stranice Porezne uprave:

<https://oib.oib.hr/RpoProvjeriObveznikaPdvWeb/upit>

- Obrazac IZJ.

**MJERA 4. Subvencioniranje nabave dugotrajne imovine i ulaganja u dugotrajnu**

**imovinu**

Korisnici: Obrtnici i poduzetnici koji ispunjavaju opće uvjete ovog Programa

Namjena: Subvencioniranje troškova nabave dugotrajne imovine i ulaganja u

dugotrajnu imovinu:

- nabavu postrojenja, opreme, radnih strojeva, alata, inventara, računala i računalne opreme te ulaganja u uređenje poslovnih prostora, a koja se evidentiraju kao oblik dugotrajne imovine i namijenjena su isključivo za obavljanje pretežite/glavne djelatnosti. Nabava rabljene dugotrajne imovine izuzeta je iz mjere ukoliko je vrijednosti manje od 20.000,00 kuna. Bez obzira na vrijednost, iz mjere je izuzeta nabava osobnih automobila, motocikala, kao i vozila za cestovni prijevoz tereta sukladno članku 3. t. 2. Uredbe.

Iznos: Jednokratno do 50% prihvatljivih dokumentiranih troškova, a najviše do 15.000,00 kuna po korisniku za navedene deficitarne djelatnosti, te najviše 10.000,00 kn po korisniku za ostale djelatnosti do utroška raspoloživih sredstava.. prosinca 2007adruga . prosinca 2007adruga

Pojedinom korisniku može se dodijeliti samo jedna potpora po ovoj mjeri.

Zahtjevi se podnose na **Obrascu 4** uz koji se prilaže sljedeća dokumentacija:

* preslik dokaza o upisu u sudski, obrtni, strukovni ili drugi odgovarajući registar;
* preslik osobne iskaznice ili uvjerenja o prebivalištu za vlasnike obrta;
* preslik dokaza o zaposlenoj osobi (HZMO);
* preslika računa koji glasi na obrt/tvrtku,
* preslik izvoda IBAN računa obrta/tvrtke kojom se dokazuje izvršeno plaćanje, a ako isto nije primjenjivo, preslik drugog odgovarajućeg dokaza o izvršenom plaćanju

Iznimno, ukoliko račun još nije plaćen, korisnik za dodjelu potpore može dostaviti

ponudu ili predračun, a ukoliko mu potpora bude odobrena, ista će biti isplaćena

tek po dostavi dokaza o plaćanju i računa;

- preslik dokaza da je nabava/ ulaganje evidentirano u dugotrajnoj imovini,

iznimno naknadno, nakon odobrenja, a prije isplate potpore;

* potvrda Porezne uprave o stanju dugovanja (ne starija od 10 dana od dana predaje zahtjeva);

- dokaz da korisnik je/nije u sustavu PDV-a (ne starija od 10 dana od dana predaje

zahtjeva), (potvrda Porezne uprave ili s Internet stranice Porezne uprave:

<https://oib.oib.hr/RpoProvjeriObveznikaPdvWeb/upit>

- Obrazac IZJ.

1. **POSTUPAK PODNOŠENJA ZAHTJEVA I DODJELE POTPORE**

Zahtjevi za dodjele potpora iz ovog Programa, s popratnom dokumentacijom, ovisno o mjeri, dostavljaju se **isključivo na propisanim obrascima.**

**Zahtjevi se rješavaju prema redoslijedu prispijeća.**

Nepotpuni zahtjevi se ne razmatraju.

**Povjerenstvo može zatražiti od podnositelja zahtjeva i dodatnu dokumentaciju, kako bi se dokazalo ispunjavanje uvjeta za dodjelu potpora utvrđenih ovim Programom.**

Nakon provjere i razmatranja dostavljene dokumentacije, Povjerenstvo dostavlja općinskom načelniku prijedlog Odluke o dodjeli potpore na razmatranje i donošenje.

Po donošenju Odluke, Općina Gračac obavještava korisnika o dodijeljenoj potpori male vrijednosti. Odobrena novčana sredstva doznačuju se na IBAN račun korisnika općinske potpore odnosno podnositelja zahtjeva u roku od 30 dana od dana donošenja Odluke o dodjeli potpore, ukoliko pojedinom odlukom nije utvrđen drugi rok doznačavanja sredstava.

**Ukoliko je za mjere 2-4. potpora odobrena po ponudi/ predračunu, potpora se isplaćuje tek po dostavi dokaza o plaćanju, računa i ostalih potrebnih dokaza ovisno o namjeni potpore (dokaz o evidenciji u dugotrajnoj imovini i dr).**

Korisnik potpore je dužan omogućiti davatelju potpore kontrolu namjenskog utroška dobivene potpore. Ukoliko je korisnik općinske potpore priložio neistinitu dokumentaciju ili prijavljeno stanje u zahtjevu i dokumentaciji ne odgovara njegovom stvarnom stanju podnositelj zahtjeva dobivena sredstva za tu godinu mora vratiti u Proračun Općine Gračac te će biti isključen iz svih općinskih subvencija u narednih 5 godina.

**Obrasci zahtjeva i izjave za prijavu dostupni su u pisarnici Općine Gračac ili na internetskim stranicama** [**www.gracac.hr**](http://www.gracac.hr)**. Zahtjevi za dodjelu potpora dostavljaju se u zatvorenoj omotnici osobno ili poštom na adresu: Općina Gračac, Park Sv. Jurja 1, 23440 Gračac, s napomenom „Javni poziv za dodjelu potpora poduzetnicima– ne otvaraj“**.

**Javni poziv otvoren je do iskorištenja sredstava planiranih u Proračunu Općine Gračac za 2021. godinu sukladno rasporedu na pojedinoj mjeri Programa, a najdulje do 10. prosinca 2021. godine, koji je zadnji dan roka za predaju zahtjeva.**

Zainteresirani obrtnici i poduzetnici za pomoć u podnošenju zahtjeva mogu se obratiti Razvojnoj agenciji Općine Gračac, <http://razvojna.gracac.hr/kontakt.asp?f=3&n=7>.

1. **PRAVO NA PRISTUP INFORMACIJAMA**

Sukladno Zakonu o pravu na pristup informacijama („Narodne novine“ 25/13 i 85/15), Općina Gračac, kao tijelo javne vlasti, obvezna je radi upoznavanja javnosti omogućiti pristup informacijama o svom radu pravodobnom objavom na internetskim stranicama ili u javnom glasilu. U svrhu provođenja Zakona o pravu na pristup informacijama Općina Gračac obvezna je objavljivati obavijesti o raspisanim natječajima, dokumentaciju potrebnu za sudjelovanje u natječajnom postupku te obavijesti o ishodu natječajnog postupka. Slijedom navedenog, smatrat će se da je podnositelj prijave za dodjelu potpore po ovom javnom pozivu, podnošenjem zahtjeva za dodjelu potpore u kojem su navedeni njegovi osobni podaci, dao privolu za njihovo prikupljanje, obradu i korištenje istih javnom objavom na službenim internetskim stranicama, a u svrhu u koju su prikupljeni.

Riječi i pojmovni skupovi u ovom Javnom pozivu te priloženim obrascima koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

**OPĆINSKI NAČELNIK:**

**Robert Juko, ing.**